Николина Ангелкова: Строежът на АМ „Хемус” в частта от Ябланица до Ловеч може да започне напролет\nМинистърът на транспорта, информационните технологии и съобщенията пред Агенция „Фокус”\nПроведохте среща с представители на автомобилния бранш. Може ли да разкажете какво обсъдихте на нея и постигнахте ли разбирателство?\nЗнаете, че бе публикувана за обществено обсъждане проектозаповедта, която касае разпределянето на годишните СЕМТ разрешителни за международни товарни превози за 2015 година.След като разбрах, че има някакви неясноти и въпроси от бранша по заповедта, веднага ги поканих на среща в министерството. Решението, зад което се обединихме след тази среща бе, заповедта да остане в същия вид, какъвто е бил за 2014 г., без да се правят промени. Тоест отпадат новите условия като изискването кандидатите за СЕМТ разрешителни да са вписали автомобилите си в регистъра на моторните превозни средства, както и до участие в разпределениетона СЕМТ разрешителните да се допускат автомобили под наем.До момента са издавани СЕМТ разрешителни само за собствени превозни средства и такива на лизинг. Това решение се налага и от обстоятелството, че към този момент липсват правила за изграждането на регистър, защото съгласно Закона за автомобилните превози, следва да бъде създаден регистър, в който превозвачите да впишат превозните средства, с които извършват дейността си – собствени, на лизинг или наети. Автомобилният бранш основно изрази притеснения срещу наетите автомобили, защото според тях ако има такива, без ясни правила за вписване на данните им в регистъра, това би довело до злоупотреби.\nСлед като изслушах всички становища и коментари по въпроса, за да се избегнат подобни тълкувания, и разбира се, притеснения от тяхна страна, предложих текстът на заповедта и изискванията по нея да останат същите като през 2014 г. Държа да отбележа, че в рамките на срока за обществено обсъждане, който приключва на 9 ноември 2014 г., ще бъдат разгледани всички постъпили становища, предложения и бележки по проекта на заповедта.\nСъщо така разпоредих да се работи по създаването на правила за попълването на регистъра на превозните средства и неговото функциониране, съобразно Закона за автомобилните превози. Това има за цел да създаде ясна рамка на регистъра, правила и срокове за подаване на данните, критериите за контрол на информацията и т.н. Защото, за да се попълни този регистър, е необходимо целият бранш – фирмите, които извършват международните товарни превози, да подадат списък с превозните си средства и съответните документи за това. Важно е да има такъв регистър, но с ясни правила и механизми, по които ще се попълва и контролира, и това да е подкрепено от бранша. Веднага след като се подготви проектотекстас правилата за регистъра ще ги обсъдим предварително с бранша, за да съгласуваме заедно всички въпроси.\nПо повод пътуването в Брюксел, какви цели постигнахте там, автомагистрала „Хемус“ ще бъде ли включена в оперативната програма „Транспорт и транспортна инфраструктура 2014 – 2020 г. ?\nНа поредния кръг неформални преговори, който проведохме на 29 октомври, успяхме да убедим Комисията в значимостта на автомагистрала „Хемус“ за развитието на Северна България. Мисля, че вече виждаме разбиране от тяхна страна, колко е важно за България тази автомагистрала да бъде един от основните проекти, включени в оперативната програма. Още много работа трябва да бъде свършена, но това е една голяма крачка напред.\nДо момента една от основните трудности в преговорния процес бе именно да убедим комисията да включи АМ„Хемус“ в програмата. Факт е, че автомагистрала „Хемус“ е хоризонтален транспортен коридор, но в частта си от София до Велико Търново е част от централната TEN-T мрежа. Така че автомагистралата отговаря на абсолютно всички критерии да бъде включена като пътен приоритет в оперативната програма и ние имаме основания да настояваме за това.\nЗнаете, че бюджетът на програмата е 1,9 млрд. евро, а проектите, които първоначално бяха включени в нея са за близо 4 млрд. евро. Този факт наложи да приоритизираме проектите, но по ясни критерии. От съществено значение е да предложим проекти, които са в напреднала фаза на подготовка и същевременно допринасят за приемственост на инвестициите от предходния програмен период. Не по-малко важно е да постигнем баланс на инвестициите между Северна и Южна България. По тази причина предложихме в програмата да бъдат включени АМ “Хемус” и тунелът под Шипка, като същевременно основен приоритет в пътния сектор остава довършването на АМ “Струма” с изграждането на лот 3, който обхваща Кресненското дефиле. Като един от най-успешните проекти, метрото ще продължи да се развива с европейски средства, като включваме в програмата целия трети метродиаметър. Приоритетно ще се работи в отсечката от бул. Янко Сакъзов до Красно село, но не е изключено при икономия на средства или други обективни причини, да стартираме и другите етапи. В жп сектора основен акцент е завършването на цялото направление от сръбска до турска/гръцка граници и продължението до Бургас. В рамките на ОП “Транспорт и транспортна инфраструктура” включваме втората фаза на рехабилитацията на жп линията Пловдив – Бургас и участъците Елин Пелин – Ихтиман и Ихтиман – Септември. За да не остане трасето незавършено, частта Драгоман – София – Елин Пелин ще се финансира по Механизма за свързана Европа.\nСпоменах колко е важна проектната готовност при определянето на приоритетите ни в програмния период 2014 – 2020 г. По отношение на АМ „Хемус“, можем още през пролетта на следващата година да започнем строителство на участъка от АМ „Хемус“ от Ябланица до Ловеч, ако осигурим финансирането. Проектът е разделен на три етапа с обща индикативна стойност 780 млн. евро. Предвижда се частта от Ябланица до пътя Русе - Велико Търново да се финансира от оперативната програма, а остатъкът до Белокопитово – със заем от ЕИБ. Тази седмица предстои видео конферентен разговор с представители на ЕК, ЕИБ и Джаспърс, за да обсъдим всички оперативни въпроси, в това число и напредъка в работата по подготовка на Мултимодалната транспортна стратегия, по която експерти на министерството работят съвместно с Джаспърс. След това се надявам да има яснота по всички въпроси и в съвсем кратък срок неформално да съгласуваме оперативната програма, за да пристъпим и към официалното одобрение от ЕК.\nВие съвсем наскоро подписахте и меморандум за разбирателство в Румъния за извършване на проучвания за изграждане на две мостови съоръжения над река Дунав. В тази връзка какви са очакванията Ви за развитието търговските връзки и отношенията между двете страни? Очакват ли се нови инвестиции в страната ни?\nАз искрено се надявам това да доведе до привличане на нови инвестиции и развитие на бизнес отношенията между Северна България и Южна Румъния. Подписването на този меморандум е наистина първа, много важна крачка в тази посока. Фактът е, без да звучи нескромно, че успяхме да подготвим този документ и да го подпишем само за 20 дни. Това показва, че има огромна воля между правителствата на двете държави за изграждането на тези мостови съоръжения.\nЗапочваме работа по подготовката на двете мостови съоръжения, при Никопол-Турну Мъгуреле и при Силистра – Кълъраш, едновременно, и едва след като имаме техническите анализи, двете правителства ще могат да вземат информирано решение с кой обект да се стартира. Подготовката на проектите ще се финансира по линия на програмата за трансгранично сътрудничество България –Румъния, 2014 – 2020 г., а самото строителството най-вероятно ще се финансира чрез публично-частно партньорство. В близките дни ще определим състава на работната група от българска и румънска страна, а след това ще се състои и първата среща на екипите, за да се стартира и същинската работа.\nКолко време е необходимо, за да се направи единна работеща ефективна система за търсене и спасяване при авиационни произшествия, ако бъде одобрен Националният план?\nНай-важното е до края на годината да подадем искане до Международната организация на авиационните превозвачи (IATA), , която да одобри разходването на средствата за търсене и спасяване при авиационни произшествия. Това са около 2 млн. лв. на година, които се отделят от аеронавигационните такси, събирани от РВД, и които са определени за изграждането и поддържането на ефективна и работеща единна система за търсене и спасяване. Тези средства ще бъдат използвани основно за оперативни разходи, обучение и тренировки на спасителните екипи и персонал, и покриването на неотложни нужди, свързани със закупуването на технически средства, горива и др. За да можем да използваме тези пари ние сме длъжни да създадем Национален план за търсене и спасяване при авиационни произшествия, който да регламентира реда, в който всяка една от институциите ще участват в процеса - Министерството на транспорта, информационните технологии и съобщенията, Министерството на външните работи, Министерството на отбраната, Министерството на здравеопазването, Министерството на вътрешните работи, Администрацията на президента, ГД „Пожарна безопасност и защита на населението“, ГД „Охранителна полиция“, Специализираният отряд за борба с тероризма, ГД „Гражданска въздухоплавателна администрация“, ИА „Морска администрация“, ДП „Ръководство на въздушното движение“, Българският червен кръст и т.н..В този национален план ще бъдат ясно разписани всички дейности и правила за работа между отговорните институции и организации при възникване на авиоинцидент. Ще бъдат включени и плановете за обучение и тренировки на спасителните екипи и персонал. Предвиждаме да бъде описано необходимото техническо оборудване и информационно, и комуникационно обезпечаване. Ще се ситуират и определят дейностите на Координационния център и това ще гарантира бърза първоначална реакция, както по суша така и по вода при възникване на инцидент.Всяка седмица се правят по две срещи на работната група и напредваме с бързи темпове, като се надявам съвсем скоро да имаме и първи вариант на Националния план.\nИ сега ще Ви върна на Оперативна програма „Транспорт“. Кои са проблемните проекти и има ли опасност от загуба на средства, ако не бъдат изпълнени в срокове?\nДо края на тази година няма опасност от загуба на средства по Оперативна програма „Транспорт“2007-2013 г. В началото на моя мандат идентифицирахме пет високорискови проекта В пътния сектор това са АМ "Марица" – лот 1 и АМ „Струма“, лот 4.В жп сектора високорискови са рехабилитацията на жп линията Пловдив – Бургас, проектът за модернизация на трасето Септември – Пловдив и довършването на линията по направлението Димитровград – Свиленград\nПо проекта за модернизацията на линията Димитровград-Свиленград. За лот 1 от проекта Димитровград – Свиленград, отсечката до Харманли,се наложи преместване на трасето покрай река Марица, заради наличието на подпочвени води. Проектира се ново трасе, за да се премести бъдещата жп линия сега, вместо впоследствие да започне да се наводнява. Това ще забави изпълнението, защото трябва да бъдат проведени отчуждителни процедури. Другият рисков проект е по трасето Пловдив-Бургас, лот 3 – Церковски-Карнобат-Владимирово-Бургас. Там има забавяне със строителството на гара Карнобат, чието изпълнение още не е започнало. Водим ежедневни разговори с изпълнителя и се надявам, че скоро ще имаме конкретни резултати.\nКъм днешна дата, след мерките, които предприехме и най-вече засилването на контрола, виждаме конкретен резултат на много от обектите. Такъв е случаят например с железопътното трасе Пазарджик-Стамболийски, което е част от проекта Септември – Пловдив. След първата проверка на място, положението бе толкова тежко, че обмисляхме прекратяване на договора. Днес, след по–малко от два месеца, от 6% изпълнение, физическият напредък е достигнал около 15%, като почти е наваксан първоначалният строителен график. Това показва, че строителят има желание да си свърши работата професионално и да се справи с поетия ангажимент. Налице е огромна мобилизация, работи се на 4 участъка едновременно, на 2 смени с удължено работно време, работещи на обекта са 100 човека и около 80 машини.\nНа лот 1 на АМ „Марица“ също се работи усилено и този обект ще приключи в рамките на програмата. За съжаление, не е такова положението с лот 4 на автомагистрала „Струма“. Това е единственият проект, по който сме стартирали процедура по прекратяване на договора със сегашния изпълнител. По трасето не се работи и въпреки ежедневните проверки и всекидневните доклади със снимки, нямаше резултат. Не видяхме никаква активност и желание за работа от страна на изпълнителя. Затова бяхме принудени да пристъпим към прекратяване на договора. Към настоящия момент обектът е изпълнен на около 50%. Предстои комисия, в която участват представители на възложителя, строителния надзор, проектанта и изпълнителя, да направи оценка на извършените досега строителни дейности на обекта, като ще бъде извършена цялостна проверка на качеството на изпълнените строително-монтажни работи. Агенция „Пътна инфраструктура“ започва подготовката по стартирането на нова обществена поръчка за довършване и цялостно изграждане на обекта, като срокът за изпълнение ще бъде до 150 дни от подписването на разрешението за строеж. От бъдещия изпълнител ще се изиска възстановяване на пътната настилка на обходните маршрути, преминаващи през населените места. Дотогава остава настоящата временна организация на движението в района на обекта. Смятам, че е по-добре сега да се обяви нова процедура, отколкото да загубим средства по програмата и да рискуваме да бъдем още по-притиснати във времето, да се изпуснат напълно сроковете и да сме принудени да правим още отстъпки.\nОще веднъж повтарям, че по отношение на Оперативна програма „Транспорт“ 2007-2013г. няма риск от загуба на средства до края на 2014 г., но следващата година ще бъде изключително предизвикателство. До края на програмния период трябва да усвоим общо около 1,4 милиарда лева, а това значи, че трябва да се разплащат по около 100 млн. лв. на месец. Предизвикателството е много голямо, но ако продължи постоянният мониторинг на рисковите обекти и не се допуснат нови забавяния, можем да се справим.\nПо време на управлението на служебното правителство, Изпълнителна агенция „Железопътна администрация“ установи редица нередности. Защо досега не са били установени такива нередности?\nУстановихме, че е налице системен проблем в условията на труд, мерките за безопасност и обучението на персонала. В тази връзка направихме серия от срещи със социалните партньори. Използвам случая да им благодаря за изключително конструктивния подход. Заедно с тях успяхме да очертаем основните направления, по които да работим, за да се подобрят както условията на труд, така и безопасността.Създадохме Консултативен съвет по безопасност, който да следи как се прилагат и изпълняват набелязаните мерки.\nДайте пример с конкретни мерки, които трябва да се изпълняват, за да се повиши нивото на безопасност?\nЕдни от основните мерки, които сме предприели са за завишаване на постоянния, всекидневен контрол на работата на персонала, пряко свързана с безопасността на влаковото движение и жп инфраструктурата. Въвели сме ежедневни проверки на изправността на влаковите диспечерски радио връзки автоматичната влакова сигнализация. Провеждаме постоянни тестове на персонала за работа с изолирана осигурителна техника, допълнително обучение и проверки на експлоатационния персонал за работа в аварийни ситуации в графика за движение на влаковете. Заложено е в гарите с изолирана осигурителна техника, да не се осъществява едновременно посрещане и изпращане на влак, началниците на ЖП гарите да оказват помощ и контрол над работниците за осигуряването на нормалното влаково движение. Задължително е влаковото движение да се осъществява с 25 километра в час при влизане и излизане на гарата и т.н.\nКато цяло мерките са разделени на средносрочни и дългосрочни. Първите са заложени в бизнес плановете на двете дружества и за тях има осигурен финансов ресурс. Най-общо можем да кажем, че те са свързани с подобряването на условията на труд. Например, стана ясно, че много неща трябва да се променят към по-добро в локомотивите – климатизация, столове и т.н. Всички тези мерки са свързани със закупуването на оборудване, което налага и провеждане на обществени поръчки, за да се спазва законодателството. Тези процедури изискват време и по тази причина сме ги квалифицирали като средносрочни.\nВ дългосрочните мерки сме включили задължителното закупуване на нов подвижен състав. Друга важна мярка е плановото извършване на ремонтите, защото всички сме наясно с тежкото финансово състояние на БДЖ. Задълженията на дружеството към момента са около 575 милиона лева.\nМного е важно да не се работи на парче, а да има дългосрочна визия за развитие на сектора. Това е едно от изискванията и на самата Европейска комисия. В тази връзка сме ангажирали Джаспърс да разработи „Стратегия за съживяване на БДЖ“, която ще се финансира по линия на техническата помощ на Оперативна програма „Транспорт“ 2007-2013 г. Тази стратегия ще бъде като план за действие, в който са очертани основните стъпки, които трябва да бъдат предприети, за да се получи желаният резултат. Едновременно с това сме в непрекъснат диалог с кредиторите, защото е много важно разсрочване на задълженията на БДЖ. Само така компанията може да получи глътка въздух, който в този момент е жизнено необходим.\nЗащо досега не са предприемани мерки и действия за установяване на тези нередности?\nТова е риторичен въпрос, нали? За мен е важно не да се връщаме назад, а да гледаме напред. Мисля, че вече вървим напред заедно – ръководствата на БДЖ и НКЖИ, които са свързана система, социалните партньори, ЕК и чертаем общплан за действие в следващите години. Най-важното е да съживим БДЖ, да го превърнем в едно конкурентоспособно дружество, което да участва на единния европейски пазар. Но за да има повече товари и пътници е необходимо да се подобри качеството на обслужване. За да стане това ни трябва последователна и упорита работа, а не действия на „парче“. Да, аз никога не съм отричала, че има проблем в железницата, напротив, но когато сме идентифицирали такъв сме го адресирали веднага и сме търсили решение. Затова се надявам да има приемственост и разбиране, за да можем наистина да подобрим положението в българската железница – както за хората, които работят в нея, така и за всички граждани.


10 неща, които ви лишават от съня\n© Безплатен / Masterfile\n1. Използване 30 Rock като вашата късно нощна приспивна песен\n„За някои хора гледането на телевизия в леглото може да продължи безсънието или поради съдържанието на предаването, или защото те започват да свързват будността със спалнята си“, казва Елиът Лий, психиатър от службите за нарушения на съня в кралския Оттава Ментал Здравен център. PVR шоуто и се пригответе за легло - Тина Фей ще бъде също толкова смешна утре.\n2. Пукане на хапче за запушен нос\nЛекарства като деконгестанти често пакетират стимулант. "Антихипертензивните лекарства и някои лекарства за астма често имат безсъние като страничен ефект", казва Лий. А някои хапчета, като антидепресанти и витамин В6, също предизвикват интензивни сънища и засилват припомнянето на сънища. Ако смятате, че вашите мечти, заслужаващи Оскар, осуетяват съня ви, попитайте лекаря си за най-доброто време да вземете лекарствата и добавките ви: Може да успеете да спите по-добре само като ги приемате първото нещо сутрин, а не след вечеря.\n3. Facebooking преди леглото\n„Гледането на компютърен екран точно преди лягане предизвиква хаос на съня“, казва Лий. Изкуствената светлина може да подмами мозъка ни да мислим, че е денят и да осуети производството на тялото на мелатонин, хормона, който ни прави сънливи. Вместо това дръжте компютъра извън спалнята си и FB, докато наблюдавате Glee.\n4. Вашата обедна дрямка-дрънкулка\nКогато почувствате умора в мързелив неделен следобед, затварянето на очите може да ви се стори изкушаващо. Но внимавайте: „Ако спите през деня, по-трудно е да заспите през нощта“, казва Лий. Получаването на спокоен сън зависи от разписанието - и това включва почивните дни. "Трябва да имате редовен сън и будни времена, за да тренирате часовника на тялото си", казва Лий. Винаги задавайте алармата си - дори и да не се налага да ходите на работа - и ако хронично натискате бутона за отлагане, преместете часовника извън обсега.\nС напредване на възрастта много неща могат да пречат на съня: бременност, родителство на малки деца или тийнейджъри, стрес на работа и менопауза. И сега финландските изследователи откриха, че колкото по-трудно е да се приспи, толкова по-голяма е вероятността да наддават на тегло. Проучването от Университета в Хелзинки за 2010 г. установи, че от 7322 възрастни, които са били проследявани в продължение на седем години, една трета от жените, които съобщават, че имат чести проблеми със съня, се слагат на повече килограми, отколкото на здрави снудърс. И при сценарий с пилешко и яйце, увеличаването на теглото може да предизвика още повече проблеми със съня, включително сънна апнея, състояние, което спорадично пречи на дишането ви, докато виете да спите. Така че, ако подозирате, че имате проблеми като редовно безсъние, помолете лекаря за помощ, за да не потъне като отрицателен дългосрочен навик.\n6, Не можете да спрете да мислите за вашия крайния петъчен срок или за пътуването си на юг\n„Между 3 и 17 ч. Всички ваши умствени способности - познание, решаване на проблеми и логика - са на най-ниското си ниво. Така че справянето с проблемите е загуба на време ", казва Джеймс Макфарлейн, доцент в катедрата по психиатрия на Университета на Торонто и директор по образованието на мрежата от клиники MedSleep. Вместо това, планирайте времето за тревога преди лягане, за да очертаете проблеми и потенциални решения. Или дръжте писалка и хартия до леглото си и си записвайте притесненията или решенията, когато възникнат. След това посетете сутринта\n7. Двете чаши на Мерло, които имахте в книжния клуб\n„Консумацията на алкохол може да помогне на хората да се чувстват спокойни, но въпреки това има противоречив алармиращ ефект - получавате отскачащо събуждане“, казва Реймънд Готчалк, медицински директор на Клиниката за нарушения на съня в Хамилтън, Онт. Докато някои смятат нулев алкохол след 7 ч. е правило, може да успеете да се измъкнете с промъкване в една чаша, казва Gottschalk.\n8. Същата вечер бягайте с тренировъчния си клуб за полумаратон\nУпражнението непосредствено преди лягане може да ви надвие повече от умората (идете фигура). Тя не само загрява температурата на тялото (ние спим най-добре, когато температурите ни спаднат и сме в прохладна среда), но и обори ума ви. Така че, ако не можете да тренирате сутрин или на обяд, се стремете да го направите три до пет часа, преди да си легнете.\n9. Скочете в леглото веднага след като приключите с чиниите, прането или смените кутията за отпадъци\nСвиването в чаршафите звучи доста привлекателно, но всеки има нужда от малко време за навиване. Дори и да се почувствате напълно зонирани, отделете 10 минути, за да прочетете или се къпете. И двете са известни с това, че облекчават тялото ви в спящ режим.


11 февруари, Световен ден на болните: внимание и грижа за човека | Caritas\nНа 11 февруари Католическата църква почита Света Богородица, Дева Мария от Лурд – застъпница на страдащите и надежда за болните. През 1992 г., една година след получаване на диагнозата „болест на Паркинсон”, Свети Йоан Павел II предлага 11 февруари да бъде отбелязван като Световен ден на болните.\nГради е на 76 години, живее в странджанското село Граматиково. Преди няколко години прекарва инфаркт и оттогава претърпява няколко сърдечни операции. Има три байпаса на сърцето, което води и до затруднения с дишането, докато говори. За „Каритас“ научава жена му, която при посещение на своя болна съседка, влиза в контакт с ръководителя на центъра за Домашни грижи на „Каритас“ в региона и от близо две години е поверен на тяхната милосърдна грижа.\nПосещенията на медицинската сестра и социалния помощник към Домашни грижи на „Каритас“ карат Гради да се чувства спокоен, защото има кой да се погрижи за здравето му и най-вече, защото в лицето на сътрудниците на „Каритас“ вижда приятели, с които може да споделя и които го разбират. Така Гради се чувства добре, в сигурни ръце. Вече е стоял пред прага на смъртта, но в грижовните ръце на сътрудниците на „Каритас“ се чувства пълен с надежда и гледа с вяра към все още отворените за него врати на живота. Цялата история на Гради може да бъде прочетена тук.\n1 лев, а всъщност спасен живот\t346 възрастни хора получиха дългосрочни домашни грижи от екипите на „Каритас“


50 години любов – златни сватби в Гоце Делчев | Вестник Хроника\nСвоите златни сватби празнуваха семейни двойки от Гоце Делчев, преминали „през огън и вода“, съхранили любов, грижи и взаимни чувства цели петдесет години, че дори и повече. По традиция местната организация на БЧК събра златните двойки на мило тържество.\nС искрени и много мили пожелания за здраве и дълъг живот към семейните двойки се обърна народният представител Богдан Боцев. С много вълнение възрастните хора приеха поздравителните адреси, поднесени им от кмета на Община Гоце Делчев Владимир Москов и председателя на БЧК – Гоце Делчев д-р Донка Кочева. Младите активисти на БЧК от Първо ОУ и техният ръководител Илия Динев, заедно с талантливи деца от училището и танцова формация „Неврокопчанки“ с ръководител Костадин Гьоргов, бяха подготвили много изненади за златните двойки.\nСектант ли е Петър Дънов? Лекарите в Гоце Делчев: Нямаме вина за смъртта на…\nБъдещи лесовъди засадиха фиданки на улиците „Мидия“ и „Завоя на Черна“ в град Гоце Делчев\nИ тази година учениците от ПГ по МСС „Пейо Яворов”, гр. Гоце Делчев се включиха…


Новолуние в Рак-Силата на Желанието - Hiron BG\nНоволунието в Рак е на 10-ти юли в 04:16ч. То ще бъде в 19-тия градус на знака в нехармоничен аспект с Плутон и хармоничен с Нептун. Ракът е кардинален знак, кардинална промяна на посоката. Темите на знака са значими.\nНоволунието е период на ново възраждане, пречистване, въвеждане и стимулиране.\nНоволунието поставя начало на нов лунен месец изпълнен с нови възможности пред нас, с възможността да коригираме грешките, които сме допуснали и да поставим едно ново начало в живота си без обременеността на миналото.\nНоволунието ни дарява с възможността да отправим и декларираме своите желания към Вселената.\nПри всяко Новолуние в продължение на осем часа енергията е изключително силна и това е най-подходящо време за написване на желанията.\nЗа да не се разпилява енергията, е най-добре е желанията да бъдат до 10 на брой.\nЖеланията се пишат на ръка, за да могат да се материализират.\nТова Новолуние е особено важно за родените под знака на Рак, както и за тези, които имат лични планети в този знак.\nВажно е и за всички, които вярват, че Вселената ни подкрепя в осъществяването на нашите желания.\nСилно влияние ще окаже в живота на родените в края на втората и началото на трета декада представители на знаците: Овен, Везни и Козирог, както и на тези, които имат планети или асценденти в знаците.\nКои са основните теми на знака Рак и какво е добре да знаем за него?\n***Ракът е кардинален воден знак, в този знак се раждат емоциите и най-човешките чувства, да обичаме, да страдаме, да прощаваме, да изпитваме състрадание, да проявяваме съчувствие, грижовност.\nРакът е знак, пазител на семейството, чрез него възприемаме важността на семейството, което служи като опора в живота ни.\n***Подходящи желания са желанията свързани с темата семейство, дом, сигурност, опора, стабилност.\nТова Новолуние може да ви помогне да изцелите семейните проблеми, ако имате такива. Може да ви помогне да намерите подходящ партньор, с който да създадете свое семейство. Прекрасен период, в който можете да подобрите семейните отношения, да стабилизирате емоционалните си връзки в къщи, на работното място, с приятелите.\n***Ракът ни припомня и свързва с най-висшите добродетели като милосърдие, състрадание, прошка, безусловна любов.\nАко не можете да простите на някого, сега можете да отправите желание към Вселената да се научите да прощавате.\nА когато го сторите, това ще отключи мощна енергия във вас самите и ще ви издигне на по-високо ниво на осъзнаване.\nНебесното тяло, което управлява Рака, е Луната. Тя е най-близко до нас и най-силно ни влияе, от тук в живота на тези хора най-голяма роля играе майката.\n***Едно силно желание може да бъде свързано с връзката с вашата майка. Ако искаме пълноценни отношения, грижовно семейство, необходимо е да бъде излекувана връзката с майката,родовата карма и тежестта от нея.\n***Основни качества, които получаваме от този знак са: грижовност, подкрепа, сигурност, чувствителност, състрадателност, милосърдие, нежност, интуиция, привързаност към дома и семейството, майчинска всеотдайност, изцелителни способности.\nАко някое от тези качества ви харесва може да си напишете желание в тази насока и да започнете да го развивате в себе си.\n***Негативната страна на този знак е свързана със силните емоционални преживявания, лесна ранимост и обидчивост, променливи настроения, сантименталност, чувство за вина, зависимост, болезнена привързаност,пасивна агресивност, прекалена необходимост да се чувства полезен.\nАко сте осъзнали своята емоционална травма, ако имате болезнени емоционални преживявания и спомени, ако чувствате, че емоциите ви пречат да бъдете това, което искате, сега е момента на това Новолуние да си напишете желания в тази посока.\n***В областта на здравето, Рака отговаря за гърдите, стомаха, храносмилателната система, утробата, панкреас, ракови заболявания.\nМожете да си напишете желание за изцеление!\nПроявете МИЛОСЪРДИЕ и простете на тези, които са ви обидили.\nИзготвил статията: Нина Ненова-астропсихолог, консултант по личностно развитие и себеопознаване, анализатор по Хюман дизайн, фасалитатор по Енергийно лечение, диагностициране и регенериране на Матрицата\nЗа изготвяне на личен хороскоп и консултации свързани с партньорски взаимоотношения (синастрия)\nPrevПредишна ПубликацияДвадесет и девети Лунен ден\nСледваща ПубликацияГодишен Личен ХороскопСледваща


Апокалипсисът в България няма да настъпи, той вече е настъпил. България е в клинична демографска смърт. България изчезва. Това заяви директорът на Демографския институт към Българската академия на наука и изкуства (БАНИ) проф. Петър Иванов , който казва, че бие камбаната от дълго време за демографския проблем в България, но нещата, за които говори не се приемали.По думите му пред БНТ още преди 4 години в Брюксел имало конференция за демографските проблеми на ЕС и там бил изнесен доклад "България след българите" от комисаря по регионалното развитие. Тоест отдавна се мисли какво ще стане в България, когато българският етнос изчезне. "Според изследване на БАН трябвало да се увеличи раждаемостта. Не става дума само за раждаемост, която наистина пада - от 183 000 през 1952 г. до 60 000 през 2015 г. , т.е. три пъти намалява. Смъртността също е най-висока в България - на първо място в света и се нарежда до страни като Чад, Гвинея Бисау, Афганистан, изпреварихме Лесото. И отрицателният порираст е най-голям в света", посочи професорът.Той посочи и миграцията като компонент на демографската смърт, освен ниската раждаемост и високата смъртност. "От двайсетте страни в света, които най-бързо намаляват и изчезват, 19 са бивши соцдържави. Това не е случайно. Има някакъв фактор, който действа в тази посока. Това се наблюдава и сред страните с най-много самоубийства, начело с Литва, Унгария и т.н.", посочи Иванов. Данните на НСИ сочат, че самоубийствата са към 600-700 на година, но това не отговаря на истината. Много са и опитите са самоубийство, като съотношението на самоубийствата към опитите е 1 към 3, казва още професорът. "На всеки 4 часа в България един човек се самоубива, като тук влизат и самоубийствата по пътищата, защото ако човек знае, че последствията са смъртоносни, той е самоубиец", посочи проф. Иванов.Той коментира и въпроса за българския генофонд. "През 40-те години, след 9 септември, по данни на американски учени избитите от комунистическия режим са 330 000 души. Това са 6% от населението на България и то носители на добрия генофинд на страната - професори, учени, предприемачи".Проф. Иванов посочи още, че НСИ крие броя на циганите в България, който нараства. "НСИ казва, че те са 300 000 и намалявали. Истината е, че циганите се увеличават 2 пъти на всеки 20 години. През 1934 г. те са 80 000, а сега са 1,5 млн. души". "Българският етнос изчезва, изчезват хората със сини очи. Те са били 17,65% през 1934 г., а сега са 12 на сто. Няма да има руси хора, освен блондинки", каза професорът и посочи кой ще заеме мястото на изчезващата българска нация."Първата хипотеза, според Йоханес Хан, комисаря по регионално развитие на ЕС, е че 10 млн. европейци трябва да дойдат да живеят в България. БАН предлага да бъдат вкарани емигранти, включитедлно от Азия и Африка. Третата аспирация е на Турция, която отдавна иска да завземе не само Родопския край. На четвърто място са големите братя Русия и САЩ, като последните се ориентират към циганския етнос, който ще преобладава след време"."България е празно място и може да стане циганска държава, Бъдещето на тази земя не принадлежи на етническите България", пророкува песимистично ученият.


Тенис: Роджър и Ноле оцеляха след по 5 сета\nРоджър и Ноле оцеляха след по 5 сета\nВторият и третият в схемата на US Open Роджър Федерер и Новак Джокович се класираха за четвъртфиналите на турнира от Големия шлем по трудния начин. Швейцарецът преодоля Игор Андреев с 6:7(5), 7:6(5), 6:3, 3:6, 6:3 след три часа и 52 минути игра. Сърбинът пък би Томи Робредо с 4:6, 6:2, 6:3, 5:7, 6:3.\nИграта на четирикратния шампион в състезанието Федерер беше на приливи и отливи. Той наниза 11 аса, но допусна нехарактерните за него 5 двойни грешки. Едва в петия сет доскорошният номер едно разкри потенциала си. Двата изгубени сета срещу Андреев бяха първите за него на US Open 2008.\nДжокович също максимално си усложни задачата. Той изпусна инициативата в края на четвъртия сет, когато изглеждаше направо гроги и това доведе до пети сет. В него белградчанинът стисна зъби и успя да излъже някак си Робредо. Ноле допусна 55 непредизвикани грешки срещу 51 печеливши удара.\nСъперник на сърбина ще бъде американската надежда Анди Родик. Шампионът от 2003 година преодоля неочаквано лесно Фернандо Гонсалес от Чили с 6:2, 6:4, 6:1 само за 87 минути. Осмият в схемата Анди направи само 8 аса, но и уникалните едва 7 непредизвикани грешки.\nСензацията от Люксембург Жил Мюлер взе скалпа и на петия в схемата Николай Давиденко. Лидерът по асове в турнира надделя след 6:4, 4:6, 6:3, 7:6(10) в тричасов мач. Левичарят Мюлер изстреля 20 аса, за да запише най-доброто си класиране в турнир от Шлема. Следващият му съперник е самият Федерер.\nВъведено от Ragna Rokr на 2008-09-03


Всичко прекрасно се оказва заразно, всичко банално се оказва прекрасно | Жената днес\nП Паскал Брюкнер, “Поан” В Перли в "КОРОНАТА"\n232 ПРОЧИТАНИЯ ОТ 04 май 2020\nБлизкото става далечно, а далечното – недостъпно. Всичко, което беше прекрасно, се оказва заразно, всичко, което беше банално, се оказва прекрасно. Роден на пренаселен пазар в Китай, в смесица от мъртви животни и човеци, Covid изглежда метафора на човешката свръхгъстота. Той ни заповядва да се разделим, за да оцелеем. Това е обществото на метър и половина. През 2020 г. Ерос и Танатос се целуват с маска на устата.\nВече е трудно да бъдеш дегустатор на тълпите,\nда се побратимиш в топла смесица с хиляди непознати. Моля, поставете стена и броня около себе си. Не ме пипайте, не ме докосвайте, не ме гледайте втренчено, един обикновен поглед може да ме разболее. Небрежната безцелна разходка стана подозрителна. Всеки, който се разхожда, пренася своя дял от смъртоносни емисии. Дори котката, която идва да се отърка в краката ви, изглежда като мъркащо огнище на инфекция. Удоволствието да се шляем сред тълпите, да присъстваме на концерт или на мач, да отидем на ресторант, залепени един за друг, да се смеем и да пием, лакът до лакът, насладата на зрителния лакомник, изгладнял за нови лица, беше вчера. Днес другият е враг за мен, както и аз за него, не ни е достатъчна цяла улица, за да се избегнем. Загубихме невинността на контакта в полза на обществото на метър и половина.\nТова дихание вече е потенциално смъртоносно:\nтоплата влага на дъха може да убива. Да вдишаш другия беше замайване, сега става присъда. Ще развием ли еротика на далечното, “Коронасутра” с пози, препоръчани от медицинското съсловие? Ще познаем ли оскъдицата на плътта и насладата чрез екраните, както в стария филм “Барбарела” на Вадим (1986 г.), в който героинята на Джейн Фонда правеше любов с върха на пръстите със своя партньор.\nНякои култури се приспособяват по-добре към тази свенливост на контакта: в Азия се покланят с прибрани ръце, развили са инстинкт към числеността, който не е конформизъм на стадото, както при нас, а изкуство да се живее заедно с няколко десетки милиони. Тези човешки реки, със своите прииждания и ниски води, имат посока, логика и почти деликатност. В Америка се поздравяват, за да се избягват по-добре. Не ви се усмихват, за да започнат разговор, а да ви помолят да останете на мястото си. Регистрирах те, имай предвид моето съществуване и си върви по пътя.\nОпитайте там, като добър французин, да целунете жена,\nс която ви запознават. Тя ще се отдръпне, сякаш е видяла крастава жаба, и само аргументът за културен екзотизъм ще я възпре да подаде жалба срещу вас. Що се отнася до прегръдката (hug), тя не е топло притискане, а прегръщане от разстояние, което трябва да се извърши с прибран корем, избягвайки всякакъв контакт с повърхността на телата.\nНо при нас, по латинската земя, какво е животът, в който не се докосваме, не се притискаме в обятията, живот без сърдечни излияния? Ние в Европа живеем в градска цивилизация и изкуството на града е в най-висша степен изкуство на театъра, изкуство да изнасяш спектакъл и да преценяваш спектакъла, представен от другите. Да се гледаме и оценяваме е важен аспект от публичния живот. Да наблюдаваме хората, които се разхождат, от терасата на кафенето е\nприятно развлечение за убиване на времето.\nИ на тази огромна сцена, където са съсредоточени всички етноси, полове, възрасти се разиграва винаги една и съща и различна пиеса, чиято енергия ни очарова и изтощава. Тълпата удивлява самата себе си чрез тези, които я съставляват.\nКакво ще стане с тази градска феерия, ако трябва да носим маски, платнени муцуни, предпазни шлемове, хирургически ръкавици? Какво ще бъде лицето на един град, населен от жители без лица, гримирани като статисти от лош американски медицински сериал? Тематичен карнавал: болнична зала на открито. Никакъв романтизъм на болката няма тук, никаква естетика на патологията. Трябва напълно да се превъзпитаме: край например на лошия френския навик да се залепяме за другите на опашката от нетърпение. Студена геометрия надделява над танца на атомите. Какво, вие не носите маска, все още сте със собственото си лице\nРоден на пренаселен пазар в Китай, в смесица от мъртви животни и човеци, Covid изглежда\nметафора на човешката свръхгъстота.\nТой ни заповядва да се разделим, за да оцелеем. Един ден ще трябва да помислим да изпразним нашите големи пренаситени градове, които все още са на ръба на задушаването. Може би това ще бъде единствената полза от тази епидемия. Проблемът е може би не толкова да заменим колите с колело, колкото да освободим от прилива нашите улици и булеварди. Броят убива красотата, емоцията, мълчанието. Венеция, Барселона вече мислят да въведат квоти за туристи. Не е ли време, както за пещерите Ласко, да се издават разрешения за посещение, за да не бъдат разрушени местата по света, които всички искат да видят едновременно? Разумно ли е в това отношение да държим да се проведат Олимпийските игри в Париж през 2024 г.?\nПарадоксален ефект: Земята става огромна. Карантината беше свиване на пространството и разширяване на времето. Вдигането на карантината ще бъде обратното: разстоянията ще нарастват експоненциално. Вземането на влак и особено на самолет ще бъде подвиг. Да заминеш за Южна Франция или да прекосиш Атлантика ще бъдат изключителни приключения, още повече, че местното население няма никакво желание да види пристигащите потенциално заразни летовници. Вече не сме добре дошли в собствената си страна. Близкото става далечно, а далечното – недостъпно. Всичко, което беше прекрасно, се оказва заразно, всичко, което беше банално, се оказва прекрасно. Да споделиш кафе, вечеря с приятели, да организираш парти ще бъде равнозначно на танц над бездната.\nПрез 2020 г. Ерос и Танатос се целуват с маска на устата.\nЩе трябва доста талант, за да продължим да живеем в съгласие с нашите човешки братя, да превърнем забраненото в предизвикателство. Пред парализиращата тревожност можем да предпочетем елегантността на контролирания риск. Един ден – след година, две? – излизането от съвземането, връщането към нормалното ще ни изглежда като върха на лукса. Изпитанието ще ни разкрие колко щастливи сме били, без да го знаем, колко необикновено е било обикновеното.\nИзточник: Гласове, Превод от френски: Галя Дачкова. Заглавието е на “Гласове”. Оригиналното заглавие е: Pascal Bruckner – La société du mètre et demi\nВремето в утробата и раждането предопределят целия ни живот 552028 прегледа\nД-р Здравко Арнаудов: Здравословният начин на живот може да е опасен! 485336 прегледа\nКак да изчистим банята до блясък – гениални трикове 401849 прегледа\n15 хитринки в кухнята, които дори майка ви не знае 298452 прегледа\n8 признака на непоносимост към глутен 230650 прегледа


Студенти от ТУ представиха екоавтомобил на Европейската седмица на мобилността - Моторни - Други - Gong.bg\nСтуденти от ТУ представиха екоавтомобил на Европейската седмица на мобилността\n16 септември 2015, 19:14\nДрагомир Гюров/AMI Communications Bulgaria\nАвтомобилът на студентите от ТУ – София беше в центъра на програмата на първия ден от Европейската седмица на мобилността. Колата, конструирана изцяло с фокус върху намаляване на вредните емисии в околната среда и нисък разход на енергия, е израз на българската идея за това как ще изглежда бъдещето на транспорта в европейските градове и логично намери своето място в обществената инициатива. Автомобилът използва иновативен източник на захранване с водородна горивна клетка, за да изминава максимално разстояние с минимален разход и емисии.\nОтборът показа своята кола по време на церемонията по откриването на Европейската седмица на мобилността на площад „Ал. Невски“ в София пред насъбралите се посетители. Студентите споделиха, че са получили покана да участват в седмицата на мобилността, защото автомобилът им е нагледен пример за трансформацията в транспорта, която събитието цели да популяризира.\nКолата, която е изцяло по конструкция и дизайн на студентите и използва водород като източник на енергия, е с аеродинамична форма. По-рано тази година именно този автомобил им спечели второто място в Европа по време на единственото по рода си иновативно техническо състезание за ученици и студенти – Shell Eco-marathon в Ротердам, Холандия.\n„Достойно е, че тези млади хора разработват автомобилите на бъдещето и дават всичко от себе си в преследване на тази цел. Те работят целенасочено, за да предложат енергийно ефективни решения за градския транспорт. Именно това ме спечели за каузата – тяхната мотивация, добрата им работа и впечатляващите рекорди, които са постигнали до момента“, сподели Любомир Христов, заместник-кмет „Транспорт и транспортни комуникации“ в Столична община.\n„Автомобилът ни прави особено горди и уверени за бъдещото развитие на проекта в Техническия университет – София. Той е същинско олицетворение на нашия собствен принос към развитието на интелигентната мобилност. Вече 7 години имаме прекрасната възможност да покажем и развием идеите си. Европейска седмица на мобилността е чудесна възможност за нас като млади хора да развием разговора за бъдещето на транспорта“ , каза Симеон Михов, пилот на отбора.\nКолата на ТУ – София, зае почетното второ място сред 8 отбора, които се състезаваха в категорията автомобили „Градски тип“ с водородна горивна клетка на финалите на Shell Eco-marathon Европа 2015. Отборът измина забележителните 215 км/ м3, като остави пред себе си единствено студентите от Политехническия университет в Нант, Франция, с резултат 373 км/м3. ТУ-София утвърди мястото си сред най-добрите отбори на състезанието.\nАвтомобилът на ТУ – София, ще участва още веднъж в рамките на Европейската седмица на мобилността. На 22 септември в София от 10 часа сутринта младите таланти ще направят демонстрация на улица „Йосиф Гурко“ в частта между бул. „Васил Левски“ и бул. „Евлоги и Христо Георгиеви“.\nПуснаха движението в района на Орлов мост, има арестувни екоактивисти\n14 юни 2012, 22:20\nЕкоактивисти блокираха движението в района на Орлов мост, отново има арестувани\n14 юни 2012, 20:04


Metal Hangar 18 « HELLYEAH с официално видео към „Black Flag Army“\n« LACUNA COIL с видео към песента „Reckless“\nTHE DEVIL WEARS PRADA с ново текстово видео »\nПубликувано от Guardian в 9:08 часа на 18.09.2019 г. Намира се в Видеоклипове, Нови албуми, Новини\nИзлезе официалното видео към песента „Black Flag Army“ на хеви метъл легендите HELLYEAH. Парчето е част от предстоящия шести албум на групата „Welcome Home“, който ще излезе на 27 септември чрез Eleven Seven Music. Дискът бележи последния запис на групата заедно с барабаниста Vinnie Paul Abbott, който почина преди малко повече от година.\nЧуйте сингъл от предстоящия албум на NETHERBIRD (0) Както вече знаете петият поред албум на шведската melodic black/death група NETHERBIRD ще излезе на 27 септември чрез Eisenwald. […] преди 2 години\nFU MANCHU пуснаха ново видео с текст (0) Хард рок стоунърите FU MANCHU пуснаха ново текстово видео към песен със заглавие „Clone Of The Universe“. Това е заглавното парче […] преди 3 години\nSOLSTAFIR подготвят нов албум; пуснаха видеоклип (0) Исландците SOLSTAFIR съобщиха, че са сключили нов договор с лейбъла Season Of Mist за издаване на шести студиен албум, който ще […] преди 5 години\nTAAKE ще преиздадат „Doedskvad“ (0) Това ще се случи този септември чрез Dark Essence Records. Отдавна изчерпаният, но все още силно търсен от феновете […] преди 5 години


Нещата от живота – successoul\nБръчки на любезността. Знаете ли какво е това? При мен са започнали да се формират. Даже си мисля, че и нова гънка в мозъка ми се е появила на същия любезен принцип. Усмихвам се, кимам, разбирам- винаги! Е, да но чак бръчки от това?! Някак крайно е и неудобно. Или е логично. Колко пъти ви…\nМайната му на всичко- сега ще живея! или…\n“Носете си новите дрехи момчета” Падаме както ходим, умираме, както спим…”, Стефан Цанев Цитат от едно прекрасно стихотворение. Чували сме го всички. И да не сме, смисълът му е ясен. Казваме, че разбираме поета, че е много прав. Особено, ако се случи нещо лошо на наш близък. Ефектът от тези думи обаче трае ден- два,…\nВенсан Касел е на 50г. и излиза с модела Тина Кунаки, която е на 19г. Скоро четох, пък че на 61 годишния Мел Гибсън му се е родило поредното дете, а майката е на 25 години. Браво, Браво! Само искам да питам, какво им става на тези хора? Те огледало нямат ли или аз…\nТрябва ли семейството на любимия ви да се меси във вашия съвместен живот и до колко? Свекървата ли е най- страшното чудовище или може да има още по лоши разклонения, в лицето на братя, сестри, чичовци, лели, братовчеди? А ние как да се държим, за да си запазим половинката, ако в същото време искаме да…\nПреди време написах един саркастичен статус във Фейсбук относно шампоаните от т.нар. веган козметика. Откритието ми за съществуването им съвпадна с един пореден краен протест на хора, които се правеха на пържоли и може би това определи негативното ми отношение. Но така и не си направих труда да проверя какво означава това определение. Днес вече…\nАроматът му ме подлудява. Сънувам го често… Мисля си за него постоянно. Желая го ужасно много! Събуждам се с мисълта за нас и за удоволствието, което ми доставя… Той ме е обсебил. Губя разсъдъка си щом го докосна. Не искам да чувам- достатъчно или стига! Той никога не ми е достатъчен. Искам още! Искам го…\nАз все още смятам, че ми е рано за деца. Така мислят и много други жени по света. И определено не се чувствам виновна, макар че всички около мен не спират да ме назидават за този избор. “През последния месец видях как стойността на една жена се определя единствено от това дали има мъж до…\nЛицемерите! Навсякъде са. Има ги в офиса, на улицата, в магазина. Опасни са. Казват, че са тактични и дипломатични, но не правят разлика между понятията. Мили са и се усмихват, кълнат се в добронамереност, а всъщност кипят вътрешно от злоба. Те са над нещата. Слагат си статуси във FB за истините в живота и разчитат…\nВсеки ден отивайки на работа срещам различни хора. Седмици, месеци, дори години ние се виждаме сутрин. Интересно е да наблюдавам еволюцията в облеклото, прическата, килограмите, живота… Ставаме си неусетно близки. Разпознаваме се, дори понякога леко се усмихваме едни на други. Тези срещи са простовати, но носят толкова цвят. Карат ме да осъзнавам как навсякъде крачат…\nНе мога да мисля. Настинка се е настанила върху лицето ми и упорито блокира желанието за работа. Опитвам да я удавя в чай, но тя се е закотвила като удавник в носа ми и не иска да помръдне. Гледам тъжно през подути очи и нареждам вирусите на ум. Лимон, джинджифил, чай, мед- като наръчник по…


ppireff - AUDI CLUB BULGARIA (Ауди Клуб България)\nПроблем с сензора на разпределителния вал\nppireff replied to Herlit's topic in type 8L\nВероятно неправилно зацепена верига. Проверете дали ролерите на веригата са точно 16 между белезите на валовете!\nИзвличане на ПИН на табло - Audi A3 1.9TDI\nppireff replied to Iliyan_B's topic in type 8L\n@BBRemapping Колега, аз съм от Враца, пиши на лично да се разберем.\nppireff replied to Biser999's topic in type 8L\nБобини и свещи сменени/проверени ли са?\n@CVT От ОЛХ поръчвах няколко пъти, не работеха. Дефектна партида може би. Отворих ги, не са запоили + и - на USB кабела, след запояване работят. Не мисля че някой който тепърва навлиза в нещата, ще го отвори да си го оправи сам.\n@miro299 Трябва ти VAG Commander, не само програмата, но и кабела с нея. С кабела на VCDS няма да стане. Можеш да си вземеш от тук https://sklad66.com/cms/VAG-K-CAN-COMMANDER-Full-1.4.html\nПроблем с багажника\nppireff replied to bopkata's topic in type 8L\nАко няма теч, вероятно механизма на бравата е заминал.\nПровери за теч на вакуум до бравата на багажника. Можеш да го отвориш с дистанционното защото то отваря с електромотор, не с вакуум.\nСмяна на жила на ел стъкла\nppireff replied to zezo_inter's topic in type 8L\nНяма как да го пренавиеш, на пластмасовия водач на жилото има жлебове, мисля че по 2 оборота се навиваше от всяка страна.\nПътник ли е помпата? Отчитане на живи данни?\nppireff replied to inkasa's topic in type 8L\n@inkasa Премери съпротивлението на изводите на нивомера с мултицет, докато го местиш бавно по цялата скала. Идеята е да се провери за прекъсване, визуално е трудно да се прецени. Ако е добре, замери от пин 5 на синята букса на таблото и земя съпротивлението (~47 ома на празен резервоар, тоест крайно долно положение на нивомера), разклащайки обувките на нивомера. Ако играе, ги запояваш. За по-лесно с VCDS отиваш в меню 17, канал 2 или 3, втора и трета колона показват литри и съпротивление.\nПърво погледни реле 109, старата ревизия има студени спойки, палиш без проблем, гасиш и няма палене. Таблото вероятно е Jaeger, всеизвестните боклуци, играенето на стрелката с гориво може да е от самото табло, ако е започнало да се скапва. Ако е финиш, няма да пали заради имобилайзера, тези табла го дават този дефект. Възможно е да има и хлабава връзка между таблото и нивомера, създаваща допълнително съпротивление. Едит: Маркучите трябва не само да са проходими, а да са херметични. Ако влиза въздух, значи връща гориво, за това и не пали.\nТаблото не работи коректно\nppireff replied to kiko_sf's topic in type 8L\nАко таблото е Jaeger, което е почти сигурно, няма оправия. Потърси табло VDO, съвместимо с твоята кола, докато не се е съвсем скофтило, че в един момент няма да иска и да пали.\nРадиото губи сигнал\nppireff replied to morjka's topic in type 8L\nИмах подобен проблем преди време, оказа се че заводския усилвател на антената иска +12 волта захранване. Тоест усилвателите които се продават по магазините за електроника не вършат работа, трябва ти захранване за усилвателя на антената. В Елимекс продават, около 6-7 лева е броя.\n"Нова" А3-ка 8L II, няколко въпроса?\nppireff replied to tompson2's topic in type 8L\n@Krasi F Имобилайзера е в таблото, а приемника за чипа е в черния пластмасов кръг около контактния ключ\nВъпрос за вакуум помпа\nppireff replied to nikibars's topic in type 8L\nИскаш да кажеш че всички помпи са еднакви за А3 и всяка една поддържа дистанционно, така ли? Ето ги разликите https://www.digakom.de/dotcom/katalog.php?TYP_SORT=A&KAT_SORT=A3\nЗаблуждение, и кое е заблуждението? Ти кодирал ли си такава помпа че да знаеш? А знаеш ли че на всички помпи има опция да се кодират към дистанционно, а в същото време няма никой, защото софтуера им е еднакъв, а разлика в хардуера има? Че от всичките 20тина помпички които съм сменил 2ра ръка всички дават фира максимум до година след смяната? Евала че твоята е изкарала толкова, но явно си късметлия.


Кои са враговете на пушката | Информационен център на Министерство на oтбраната\nКои са враговете на пушката\nавтор БА · 30/11/2019 , гледания 782\nВажно изискване за осигуряване на безотказност на оръжието е полагането на системни грижи при неговата експлоатация. Те включват правилно съхраняване, редовно почистване и смазване, спазване на последователността при разглобяване и сглобяване и използване на подходящи боеприпаси. Това са едни на пръв поглед досадни занимания, но са толкова важни, колкото например да се сменят маслото, филтрите и антифриза на автомобила. Ако не се полагат грижи, оръжието може да доведе до отказ за произвеждане на изстрел точно тогава, когато това е изключително важно.\nПравилното съхраняване на оръжията включва два вида изисквания – съгласно Закона за оръжията, боеприпасите, взривните вещества и пиротехническите изделия (ЗОБВВПИ) и по отношение на необходимостта за осигуряване на техническата им изправност.\nСъгласно изискванията на чл. 98, ал. 1 и ал. 2 на ЗОБВВПИ лицата, получили разрешение за съхранение, носене и употреба на огнестрелни оръжия, трябва да ги съхраняват на постоянния им адрес в метални каси, неподвижно закрепени, снабдени със секретно заключващи се устройства. Заедно с оръжията в касите се съхраняват и боеприпасите за тях. Когато огнестрелните оръжия и боеприпасите за тях не могат да се поберат в металните каси, те се съхраняват в отделно помещение\nс врата със секретно заключващо се устройство\nи входна метална врата. Това изискване се отнася за дългоцевните оръжия за колекционни, спортни и ловни цели.\nПо отношение на необходимостта от осигуряване на техническата изправност на оръжията металните каси следва да бъдат разположени в сухи помещения, далеч от отоплителни уреди, като вратите им следва да бъдат добре уплътнени. Целта е ограничаване на вредното въздействие на влагата и на съдържащите се във въздуха корозиращи агенти – азотни, въглеродни, серни и др. оксиди и диоксиди, които са основната причина за възникване на атмосферната корозия.\nВажно изискване, въведено с новите промени в ЗОБВВПИ и регламентирано в чл. 96, ал. 4 на ЗОБВВПИ е, че лицата, получили разрешение за носене и употреба на огнестрелни оръжия и боеприпаси за тях за ловни или спортни цели, да пренасят огнестрелните оръжия без поставени в тях боеприпаси или със снарядени пълнители. Оръжията се пренасят в затворен транспортен куфар. Дългоцевните оръжия може да се пренасят и в калъфи със заключващо устройство на спусъка.\nКогато лицето, получило разрешение за съхранение, носене и употреба, отсъства от страната за период, по-дълъг от три месеца, и не носи със себе си притежаваното от него огнестрелно оръжие и боеприпаси за него, следва да го съхранява на създаденото място за съхранение по постоянен адрес или го предаде за съхранение на органите на МВР, или на лице, получило разрешение за съхранение след съставяне на двустранен приемно-предавателен протокол. За необходимостта от редовното почистване и смазване на оръжието може да се посочат само два типични примера. Ако пистолетът или револверът е носен продължително време в открит кобур и неговият притежател е бил облечен с вълнен пуловер или жилетка, те неминуемо по цял ден се трият в дрехите. Влакна, прах или парченца от конци и текстилни влакна с различна еластичност и здравина попадат в пространството между чукчето и възпламеняваща игла. Когато се наложи да бъде произведен изстрел, ударното чукче ще нанесе удар върху образувания слой от фини текстилни частици, който може да се превърне в омекотяващ буфер. Най-вероятно при натискане на спусъка, изстрел няма да последва.\nПри друг случай, ако пистолетът се носи в куфарче или в чантичка по намалената вътрешна повърхност на цевта му могат да полепнат метални карфици, песъчинки, пластмасови дребни предмети и други абразивни частици. При изстрел те могат да доведат до нараняване на каналите на цевта или до забавяне или спиране на движението на куршума, рязко повишаване на налягането в цевта и вследствие на това до раздуване или спукване на участъци от цевта.\nЗа да не възникват подобни случаи, оръжията трябва да се почистват и смазват не по-рядко от един път седмично при ежедневно носене, един или два пъти на , когато се носят нередовно, и не по-рядко от един път на три месеца, ако оръжието се съхранява, без да се носи.\nЗа пълно разглобяване търсете майстори.\nПочистването на оръжието започва с неговото разглобяване. Това е необходимо за осигуряване на достъп до вътрешните му повърхности. Само външното почистване и смазване е недостатъчно.\nРазглобяването може да бъде частично или пълно. При почистване се препоръчва само частично разглобяване. При него достатъчно добре могат да се огледат, почистят и смажат вътрешните повърхности на цевта, частите на ударно-спусковия механизъм и кухните на затворния блок. Към пълно разглобяване се пристъпва значително по-рядко, когато оръжието се е намирало под въздействие на екстремални условия – попадало е във вода, в пясък, в кал, в сняг и др. Препоръчва се това разглобяване да се извършва само от лицензираните оръжейни майстори.\nРазглобяването започва с избор на подходящо място. Трябва да се избягва разглобяването на оръжието на открито или в помещения, подът на които е покрит с мокет, килим или китеник. В тези случаи изхвъркналите пружинки, осички и малки винтчета се намират много трудно. Необходимо е да се направи справка в литературата за правилния ред за сглобяване. В противен случай, дори претендиращите, че познават оръжието, може да оставят непоправими следи по отделните му части. Редът за разглобяване трябва да се запомни, защото това е важно за правилното сглобяване.\nЗаконите на почистването.\nСлед разглобяването на оръжието се пристъпва към почистване на неговите части. При това се използват меки памучни парцалчета. Не се препоръчва използването на разтворители и абразивни пасти. Почистването на вътрешните повърхности на цевта се осъществява с помощта на специалния протривател от комплекта на оръжието. Той има подходящ диаметър и около него лесно се закрепват почистващи материали. Абсолютно неправилна практика е използването на пирони, парчета стоманена или арматурна тел и др., които могат да нарушат гладката вътрешна повърхност на цевта. Патронникът се почиства от задната страна на цевта, чрез въртене на протривателя, около който е увита плътно памучна материя. Добре изчистената цев не трябва да има следи от нагар и корозия по вътрешните повърхности.\nСмазването на оръжието се извършва само с подходящи оръжейни масла и смазки. Във всички случаи смазочният материал се нанася на тънък слой. Не трябва да се забравя, че голямото количество смазка, нанесено върху подвижните части, може да възпрепятства тяхното движение, особено при ниски температури. Смазочните материали се нанасят върху предварително изсушените повърхности на частите с помощта на тампонче от памучен плат. Не се препоръчва използването на памук или нетъкани влакнести материали, тъй като при нанасяне по повърхностите остават влакна. Особено опасно е обилното смазване с гъста смазка на леглото на възпламеняващата игла, кухината на цилиндричния ударник (при пистолетите без ударно чукче), възвратната пружина, вътрешната повърхност на цевта и др. Освен опасност от затруднено движение на подвижните части при изстрел се образува дим от изгорялата смазка, който пречи на нормалното примерване при втория изстрел.\nВ някои оръжейни магазини продават спрейове с разредено оръжейно масло. Въпреки равномерния слой и лесното нанасяне, спрейовете не са много удобни. Една от причините за това е, че маслото силно се разрежда с керосин или друг разтворител и ефективността на защитния слой се намалява значително.\nСглобяването на оръжието започва след смазване на всички части. За тази цел не трябва да се употребява сила и помощни инструменти, освен тези от комплекта на оръжието. При сглобяването трябва да се внимава да не изхвръкнат пружинките и дребните части, които се намират трудно на пода.\nСъвсем нормално е след продължителна експлоатация да възникнат неизправности или повреди по оръжията. Колкото те са по-стари, толкова е по-голяма опасността да се получат задръжки при стрелба, вследствие износване или счупване на частите.\nРемонтни дейности по оръжията може да се извършват само от лица, получили съответното разрешение от МВР. Те имат право да разглобяват оръжията, да подменят негодни детайли с нови или рециклирани и да ги сглобяват с цел привеждането им към годност за употреба. Тези лица могат да извършват технически прегледи, да дават експертна оценка за техническата годност и обезопасяването от сработване по предназначение на огнестрелните оръжия, както и да дават експертна оценка за дулната енергия на пневматичните оръжия.\nПритежателите на ловни оръжия следва редовно да следят за състоянието на вътрешните повърхности на цевите. Те могат да установят наличието на петна, раковини, тъмни пръстени или заобляне или изронване на ръбовете на каналите. Появата на петна е показател за начален стадий на влошаване на качеството на цевите. Те обаче не влияят върху общото техническо състояние на оръжието и могат да бъдат отстранени по различни начини, без да се нарушава функцията на цевта и без да се създава опасност за здравето и безопасността на ловеца.\nПо-опасно е наличието\nТе са показател за намаляване на дебелината на цевта и създават условия за нейното спукване. Когато раковините имат дълбочина над 0,1 мм, цевите са опасни за използване и подлежи единствено на замяна. Опасността е свързана с възможността за интензивно натрупване на остатъци от изгарянето на барутните газове и рязко увеличаване на скоростта на химичната и електрохимичната корозия.\nНаличието на тъмни напречни пръстени по вътрешността на цевите е сигурен показател за наличие на раздути участъци. На тези участъци е възникнала пластична деформация, при която дебелината на материала в участъците е намаляла и обикновено там възникват спуквания или местни деформации.\nПри нарезните цеви може да се констатира заобляне или изронване на набраздените полета. Тяхното наличие може да предизвика деформация на ризницата на излитащия куршум, пропускане на газове пред куршума в цевта и нарушаване на вътрешната и външната балистика. В нарезните цеви може да се открие още помедняване или натрупване на олово по нарезите. Помедняването се получава от натрупване на остатъци от ризницата на куршумите, обикновено при продължителна стрелба, без почистване на цевта. Наблюдава се като меден налеп по повърхността на каналите на цевта.\nНай-чести неизправности, които могат да бъдат установени по рамката и затворния блок на пистолетите, са изкривяване и износване на водещите канали на затворния блок и направляващите шини на рамката, различни по степен механични наранявания, повърхностна корозия и др.\nПо ударно-спусковите механизми може да се констатират счупвания или деформация на отделни части, заклинване в резултат на корозия, замърсявания и др.\nОтстраняването на неизправностите следва да се извършва от лицензирани майстори по ремонта в работилниците за ремонт, без да се нарушават законовите ограничения. Много често се налага залепване на пукнатини по прикладите. Най-често те възникват в областта на шийката на приклада на ловните пушки. Причините могат да бъдат от некачествената дървесина, от която е изработен прикладът, което е често явление в условията на масово производство. Друга причина е появяващият се луфт между приклада и металната глава на оръжието. При оръжия с наличие на дълъг централен болт през приклада „разхлабването” между дървената и металната част може да бъде предизвикано от естественото съхнене на дървесината, както и от недостатъчното усилие за притягане на дългия болт. Причина за поява на пукнатини може да бъде невнимателното боравене – прилагане на външно усилие при падане, притискане или подпиране на оръжието.\nОбикновено пукнатината не е само една. Има и други по-малки, които на пръв поглед трудно се откриват. Важно условие за качественото им отстраняване е да не се използват никакви метални елементи като пирони, винтове и др. Опитът показва, че няма лепило, което да осигурява надеждно сцепление между метал и дърво, тъй като такава връзка е подложена на ударни натоварвания.\nОсвен това металните части биха концентрирали възникващите напрежения при изстрел и около тях ще възникват множество нови пукнатини. Неспазването на тези препоръки обикновено води до необходимост от нов приклад. Ако е необходимо „армиране” на пукнатината, това може да стане с дърво или бамбук.\nВажно условие за надеждното залепване е предварителното обезмасляване на повърхностите. Това може да стане при използване на\n„Уайт Спирт” – отличен разтворител на масла и смазки За да се запълнят надеждно с лепило (най-често двукомпонентна смола), пукнатините трябва да се разтворят. За целта може да се използват дървени клинчета дотолкова, доколкото в пукнатината да влезе заострен бамбуков клин или капронов конец. Това е необходимо, за да може с тяхна помощ надеждно да се запълни пукнатината с лепило. Мястото на залепване се стяга с помощта на еластичен (ластичен) медицински бинт. Той осигурява равномерно притискане на залепените повърхности по цялата площ, без да предизвиква деформации и без да полепва със смола. Трябва да се отчита факта, че всяка нова навивка умножава усилието за притискане. При прекалено силно притягане цялото количество лепило може да излезе от пукнатината и да се получи „гладно слепване”, което означава ненадеждна здравина на залепения участък.\nПреди залепване е необходимо смолата да бъде „тонирана” с различни подходящи пигменти, за да придобие цвета на приклада. След залепването мястото на слепване се шлифова и обработва.\nТънкости при обслужване на оръжието.\nЗа да не възникват проблеми при разглобяване на оръжието, следва да се спазват следните основни препоръки:\n– никога да не се пристъпва към разглобяване или сглобяване на оръжието, без предварително да е снет пълнителят и без да е извършена проверка на наличието на патрон в патронника;\n– препоръчва се при разглобяване или при сглобяване, в помещението да не присъстват странични лица, особено деца;\n– да не се използват странични инструменти, които не са предвидени в инструкцията по експлоатация на оръжието;\n– в никакъв случай не трябва да се подлагат на механична или друга обработка частите на оръжието, за да могат по-лесно да се сглобяват;\n– не трябва да се забравя, че при правилното сглобяване на оръжието, не могат да останат излишни части;\n– не може да се променя последователността на действията при сглобяване и разглобяване.\nАмериканският картечен пистолет ingram\nАдмирал Емил Ефтимов, началник на отбраната: Да надградим нивото на съвместимост\n21/09/2020, 9:18 pm


Никола Минчев: Парламентът няма да е придатък на изпълнителната власт – ЗАРАТА\n„Недопустимо е парламентът да бъде придатък на изпълнителната власт и да се гласуват формално вече взети решения. Ще бъдем истинска парламентарна република“. Тази заявка даде новият председател на Народното събрание Никола Минчев от „Продължаваме промяната“ в интервю пред bTV.\nНашата цел е да правим политика по нов начин, по правилен начин, каза Никола Минчев. Като сериозен приоритет той посочи съдебната реформа.\nНикола Минчев е най-младият председател на парламента – на 34 години е. Завършил е Немската езикова гимназия в София и право в Софийския университет. 10 години е работил в една от най-старите адвокатски кантори в София, започнал е работа там още като студент в V курс.\n3 дек 2021 13:13\nВ „Продължаваме промяната“ Никола Минчев е поканен от Кирил Петков, двамата се познават от около 7 години. Работили са заедно по каузи като спасяването от презастрояване на плажа „Корал“.\nОтносно изискването за зелен сертификат за достъп до Народното събрание той коментира: „Поради специфичния допуск на външни лица парламентът не се води обществено място в общоприетия смисъл и не се прилагат ограничения за обществени сгради. Това тълкуване ще го помислим задълбочено. Правилата трябва да са за всички“.\nВъпросът за справедливостта е много наболял в обществото, поради което съдебната реформа е сериозен приоритет на повечето политически формации, включително на тези, които преговарят за коалиционно споразумение, отбеляза той. Конкретните параметри на една съдебна реформа подлежат на доуточняване, но е нужна промяна на антикорупционната комисия, на ВСС, която сега може да се направи с обикновено мнозинство. Когато се наложи конституционно мнозинство, ще трябват по-широки разговори, отбеляза председателят на НС.\nВ дневния ред на парламента е закриването на спецсъда и спецпрокуратурата, за което не стигна време на 46-то НС. Най-малко трябва да тръгне дебат по проекта на президента за конституционни промени, но той първо трябва да ги внесе, отговори Никола Минчев на въпрос. Той смята, че сама по себе си конституцията е добра, но може да се правят промени в частта за съдебната власт.\nЕдин от начините, по които главният прокурор влияе, е централизираната структура на прокуратурата, което му дава възможност да влияе върху всички прокурори, промяната в тази структура на ВСС минава обаче през конституционни промени, което я прави по-трудна, посочи Минчев.\nСпоред него един от начините за сериозна промяна на ВСС е той да стане временно действащ орган.\nРодителите на ученика в САЩ, убил 4 деца, вече с обвинения


Снимка: Bloomberg TV Bulgaria Всферата на изкуствения интелект, дроновете, 5G - Новини 24/7\n2021-06-15 / 02:25:17 / Петел / petel.bg\nСнимка: Bloomberg TV Bulgaria Всферата на изкуствения интелект, дроновете, 5G ...\nПроф. Димитър Хаджиниколов: Трябва да разграничаваме търговията и инвестициите в отношенията между ЕС и Китай\nВсферата на изкуствения интелект, дроновете, 5G мрежата се извършва глобална битка. Всяка една държава, която се превърне в лидер в тези сфери, ще диктува бъдещето. Именно в сектора на високите технологии ще бъде натискът, който се оказва върху Китай. Това смята проф. Димитър Хаджиниколов, катедра "МИО и Бизнес", УНСС, в ефира на предаването "Бизнес старт" с водещ Христо Николов.


Обратната Страна на Медала / Eдин Друг Свят е Нужен ! :: Доклад от конференцията "ЕДИН ДРУГ ЕС Е НУЖЕН И ВЪЗМОЖЕН", София ...\n05.12.2011 10:16 - Доклад от конференцията "ЕДИН ДРУГ ЕС Е НУЖЕН И ВЪЗМОЖЕН", София 3.12.11\nПрочетен: 19938 Коментари: 0\tГласове:\nПоследна промяна: 05.05.2016 08:51\nвъншната политика и политиката по сигурността на българия в рамките на нато и ес\n"НАТО представлява една огромна диня, 1-2 портокала и шепа зърна от грах."\nЙошка Фишер, бивш външен министър на ФРГ І. геополитическо положение и геополитически интереси на България Членове на Североатлантическия пакт днес са 28 държави. България бе приета през 2004 г. Ползите и задълженията, които произтичат от този факт имат двоен произход: от една страна те зависят от стратегическите намерения на пакта, а от друга - от българските геополитически интереси, от нашите възможности и от взаимоотношенията ни с нашите съседи. Кое е характерното за тези два аспекта в отношенията "България - НАТО"? За НАТО Балканите винаги са били част от основната му стратегическа оперативна зона. В нейната военна конфигурация България заема югоизточния край на региона и изпълнява двойна роля: по отношение на Европа и Европейския съюз тя е сухопътна граница и вход към Мала Азия, а по линия на НАТО - тя е морската му граница към Русия и района на Кавказ. В сравнение със своите съседи България споделя по-голямата част както от предимствата, така и от недостатъците на Балканския полуостров. Тя не разполага със свободен излаз към Средиземно море. През нея минава само един международно важен път - диагоналът Централна Европа - Турция - Индия. В проект са още коридорите Русия - Гърция и "коридор № 8" Албания - Кюстендил - Бургас. Ако преценим реалистично отношението на европейците към страните от региона, ще трябва да признаем, че за тях Гърция с нейната островна структура е по-привлекателна, Румъния е по-голяма от нас, а Турция военно е много по-важна и по-силна от България. Отношенията на страната ни с всичките й съседи са исторически негативно обременени. Със Сърбия имаме столетни проблеми, за гърците сме "варвари", за македонците - "татари", за румънците сме народ, който не може да се самоуправлява. Най-добро отношение към нас в общочовешки смисъл като народ (но не и като държава) изненадващо имат турците. Държавата им не е забравила миналото си величие на империя и факта, че ни е владяла близо 5 века. Всичките ни съседи са късали територии от България и на това се дължи афоризмът, че България граничи отвсякъде със себе си. Опитите ни да забравим тези неприятни факти, да събудим чувство си на национална гордост, позовавайки се на уникалната ни история се конфронтират с европейската концепция за "новата цивилизационна идентичност", според която с образуването на Европейския съюз ще отпаднат всички граници и национални различия на Стария континент, а натрупаните през вековете вражди и проблеми автоматически ще намерят своето решение в обединението на всички народи в единна европейска нация. За отношението на Европа към нас голямо значение имат и взаимоотношенията "Европа - Русия", както и обстоятелството, че още от Освобождението ни от турско робство от руснаците в края на 19-тия век, а и от годините на Студената война, България се ползва с името на най-проруско ориентираната страна. За Европа, обаче, Русия не е изцяло европейска държава. Тя винаги е стояла на пътя в стремежа й към експанзия на Изток, известен още и като "DrangnachOsten". За недобронамереното отношение в Европа към Балканите като "барутен погреб" на континента допринася и опекунското отношение на европейските Велики сили към региона като към техен заден двор, в който империалната им политика е оставила повече конфликтни проблем, отколкото е решила. Достатъчно е да си припомним за Берлинския конгрес 1878 г., който след Освобождението ни от турско робство разчлени Сан Стефанска България и върна 2/3 от нея обратно на Турция, само и само да лиши Русия от един силен съюзник на Балканите. Нашата история изобилства с факти и за унизителнни военни поражения, които сме нанесли на западноевропейските кръстоносни походи към Константинопол, за гибелта на техните предводителите граф де Ньой и Балдуин Фландърски, за позорния разгром на английските войски на фронта при Дойран през Първата световна война и прочие. Тези факти трайно са запечатани в европейската памет и няма да бъдат лесно забравени. Това обяснява и пословичната неприязън на Чърчил към българите, които той нарича "конекрадците отвъд Дунава" и презрително смята, че "Ориентът започва от там, от където се пие боза и където клозетите миришат лошо". Може и да е прав, но всяко стадо си има и мърша. И за англичаните не могат да се кажат само суперлативи. Вероятно заради тези негови исторически сантименти и като жесток урок и отмъщение за нас, той нареди София да бъде бомбардирана през Втората световна война, въпреки, че беше град без военно значение. И само застъпничеството на Сталин по настояване на Георги Димитров спаси столицата ни от пълно разрушение. Поради тези натрупали се с времето исторически факти Европейския съюз и НАТО със зле прикрита неохота ни приеха в своите структури, не толкова като желан съюзник, а по-скоро като необходима територия, за дооформяне на важния югоизточен ъгъл на геостратегическата архитектура на НАТО на изхода към Мала Азия. Всички тези факти не ни дават голямо основание да разчитаме, че в случай на беда може да получим кой знае каква помощ от ЕС и НАТО. Така например, по време на студената зима на газовата криза Русия - Украйна не ни беше разрешено да пуснем в експлоатация затворените блокове на АЕЦ - Козлодуй, а трябваше да се задоволим само със съчувствени съвети на Европа, как да повишим енергийната си ефективност, как да намалим енергийната зависимост от Русия и как да диверсифицираме газовите си доставки. Тази несигурна позиция на страната ни много остро поставя въпроса за професионализъма и патриотичната пригодност на нашите политици да управляват държавата ни в подобни условия на дестабилизирания от кризата свят. Защото няма никакво съмнение, че ние, българите, няма да постигнем националните си интереси никога в съгласие и с подкрепата на нашите съседи. Нещо повече, ако постигнем нещо, то ще бъде въпреки тях и срещу тях. Това не означава, че непременно трябва да водим войни. Но трябва да сме готови да посрещаме обвинения, клевети и подли удари, каквито винаги сме получавали до сега, макар и неохотно да си го признаваме. Ако не се оттърсим от комплексите си пред развитите европейски страни, не се поучим да отстояваме националните си интереси от другите нови членки на ЕС и твърдо не заявим - ние сме българи и това са нашите позиции, нищо няма да получим и постигнем. Настоящата апокалиптична финансово-икономическа криза няма скоро да приключи и ще продължи още години. Всеки от големите, глобални играчи ще спасява себе си, както сам намери за добре и това ще бъде за сметка на бедните и малки страни, каквато е и нашата. Световният хегемон, Съединените щати, например, имат дългове, които вече превишиха Брутния им вътрешен продукт (БВП), 2/3 от който се формират от услуги, а не от материално производство. Това означава, че САЩ потребяват повече, отколкото произвеждат, а сметката за това им се плаща от целия останал свят. Те го експлоатират чрез печатането на петродолари - международни пари без никакво покритие със злато или американски стокови цености. Тази фалшификация рано или късно ще доведе до международна суперинфлация, при която истинското покритие на петродолара - арбският петрол ще поскъпне неимоверно много, а това (ако междувременно не се въведе нова международна валута) ще се отрази пагубно на целия останал свят и най-вече на бедните страни, включително и на България. Ако се емитира нова международна валута, инфлацията на долара ще се пренесе на вътрешния пазар на Съединените щати и икономката им ще колабира. Единствено възможният за тях изход от това положение е намаление на вътрешното им потребление и съживяване на икономиката чрез мащабна война. Подобно е предвиждането и на видния учен Владимир Миронов, директор на Международния център по висше образование: "Ако шепата преситени държави желае да запази този световен ред, при който печалбите на 353-та най-богати хора на земята се равняват на доходите на 2,3 милиарда души от Третия свят, ще има нова световна война. Човечеството няма да търпи този несправедлив ред и ще го промени. Никой не смее да изкаже открито истината, че е абсолютно невъзможно човечеството да живее така, както днес живеят богатите страни. Това е старателно разпространявана илюзия. Затова съдбовният въпрос пред народите на света е: или богатите или ние? Трети път няма!". ІІ. предизвикателства и ползи за българия от членството в нато Днешните отношения на България с НАТО са пряко следствие и продължение от края на Студена война. Стратегията на Запада към всяка социалистическа страна по време на тази гигантска конфронтация, бе строго специфична и изградена на основата на конкретни анализи, изготвени от специалните служби на ЦРУ. За Съветския съюз бе подготвен варианта на "Троянския кон" на Горбачов и компания. Акцентът за Полша бе поставен върху католицизма и русофобията на поляците; в Унгария се разчиташе на либералния режим на Янош Кадар. За България се заложи на етническия проблем с турското и ислямското ни малцинство, на апетитите на Турция да се възползва от своята пета колония у нас и на опита на ислямския свят, начело със Саудитска Арабия, да изгради ислямски коридор към Европа през България и Македония, от Босфора до Адриатическо море. До началото на перестройката гарант за нашата териториална цялост и сигурност бяха Съветският съюз и Варшавския договор. Ето защо стратегията на Запада за дестабилизация на България бе ориентирана не към използване на военна намеса на Турция, а към разгарянето на вътрешни етнически вълнения у нас. Турското разузнаване забележимо активира своята дейност в тази насока, а турските радио и телевизионни медии подеха подчертано агресивна пропагандна кампания, ориентирана към тяхната диаспора в страната ни. Това подлъга и провокира правителството на Тодор Живков да предприеме смяна на турските им имена с български и да проведе известния "възродителен процес" за консолидиране на нашата нация. Това беше един правилен ход, но проведен в погрешно избран момент с неправилни методи, несъобразен с намеренията на Горбачов за "перестройка" на социалистическия лагер. В условията на изострена до крайност от президента на САЩ Рейгън и лейди Татчър Студена война, България изведнъж беше изоставена икономически и военно от режима на Горбачов и се оказа сама сред вълците. При така създалите се екстрени обстоятелства, страната ни бе ултимативно принудена да предприеме, независимо от политическия цвят на управляващите я през следващите години правителства, необходимите мерки, за да оцелее като държава и народ. Още повече, че след промените, под натиск на Запада, тя бе принудена драстично да съкрати въоръжените си сили до символичната бройка от по-малко от 40 000 души, да унищожи ракетите си със среден радиус на действие, да намали рязко броя на танковете и самолетите и пр. В същото време нейните съседи запазиха воения си потенциал непокътнат. Само сухопътната армия на Турция от около 600 000 войника превъзхожда над 10 пъти нашите въоръжени сили, а Гърция притежава също голяма – над 120 хилядна армия. И тук стигаме до основния проблем: какво трябваше да предприеме България в тази объркана ситуация? Очевидно беше, че за самостоятелна политика нямахме никакви възможности. Единственият ни шанс беше да се приютим към някой покровител, който честно да ни подкрепя в борбата за оцеляване. От съществуващите до 1989 г. две алтернативи - Русия и Западна Европа, Русия отпадна и пред нас остана единствената възможност съюз със Запада. В този критичен момент на глобални промени, след разпада на Съветския съюз, Варшавския договор и СИВ пазарното пространство за Европейската икономическа общност (ЕИО) неимоверно много се разшири и това отложи с цели двадесет години надвисналата над нея опасност от икономическа криза. През последвалия период на икономически подем ЕИО се разшири и трансформира в Европейски съюз (ЕС), а НАТО прие нови страни-членки от бившият социалистически лагер. Пактът постепенно промени и военната си доктрина от отбрана само на Западна Европа към неограничени военни операции по целия свят. Заради така разширилите се геостратегически ангажименти, НАТО с готовност прие България за свой член и й възложи да пази входа за Европа откъм Мала Азия, да охранява европейската цитадела от емигранти от арабския свят и бившия Съветски съюз, да контролира трафика на наркотици от Афганистан, да препятства проникването на ислямски терористите към Европа и да служи като преден пост на изнесената дълбоко на изток военно-стратегическа линия срещу Русия. Проблемите за България от членството й в НАТО се дължат най-вече на повече или по-малко прикритата антируска ориентация на Алианса, останала от годините на Студената война и породена от хегемониалните амбиции на Съединените щати да притежават ексклузивен контрол над световното производство и разпределение на най-ценните химически и енергийни суровини - петролът и земният газ, на които Русия е изключително богата. Световната финансово-икономическа криза и възходът на Китай поохладиха донякъде тези мегаломанските амбиции на Вашингтон, но той продължава да живее и мисли в имперските мащаби на миналите години. Проектът "Анаконда" за обграждането на Русия със задушаващ кордон от враждебно настроени страни и разчленяването й (подобно на Югославия) на три нови държави - Далечен Изток, Сибир и Европейска част, може да е отложен, но не е забравен. Експанзионистичният потенциал на САЩ, макар отслабен, също не е изчерпан. Европейската част от проекта "Анаконда" предвижда създаването на балтийско-черноморски буферен съюз от Прибалтийските републики, Полша, Украйна, Румъния, България и Турция. По същия начин се развива и изграждането на противоракетната отбрана ПРО и въпросът с американските военни бази у нас. Всичко това е голямо предизвикателство към политиката на България като член на НАТО. Вярното решение на този проблем ни дава исторически изстраданата геополитическа поука: "България може да не е винаги с Русия, но е задължително никога да не е против Русия!". Защото, ако участието ни през Първата и Втората световни войни в две антируски коалиции срещу великата славянска страна на два пъти ни беше великодушно простено от нея, но не се знае дали ще го направи пак. Българските управници не трябва да забравят, че националните интереси на една страна не се измислят; те не могат да бъдат и променяни. Националните интереси съществуват обективно и най-многото, което може да се направи с тях е, те да бъдат пренебрегнати. Но цената на подобно своеволие във века на ядрените оръжия е много висока и може да ни коства не е само нова национална катастрофа, а да се превърне във въпрос на физическо оцеляване. Ако политиците пренебрегнат тази аксиома, това няма да е обикновена грешка, а престъпление. За урок и поука в това отношение могат да ни служат последиците от нашето присъединяване към Тройната ос Рим-Берлин и Токио и символичното ни обявяване на война на Англия и Америка през 1941 г. Без да гръмне нито една пушка срещу тях, то ни струваше унищожителни бомбардировки над София и едва не завърши с трета национална катастрофа на Парижката мирна конференция 1947 г. Този горчив пример не трябва да се забравя, въпреки че новите ни управници пак услужливо ни включиха без никаква полза за страната ни в "Коалицията на желаещите" по време на войната срещу Ирак. Национална сигурност не се проси, тя не се осигурява и с лакейско поведение, дипломатически хитрувания и увъртяни договори и документи. Тя се гарантира единствено с добро оръжие, точна политика и честни съюзници. Със своята малка територия и нищожни сили България очевидно няма решаващ глас в Алианса, а по-скоро играе ролята на доставчик на пушечно месо за военните му операции в Афганистан, Либия, Косово, Иран и другаде и на купувач на ново и старо въоръжение от Европа. Какво получаваме в замяна на всичко това? Получихме статут на "член на НАТО", което донякъде охлади анексионистичните амбиции на Турция и гарантира териториалната ни цялост спрямо възможността да станем жертва на "кипърски сценарий" при евентуални етнически вълнения на турското малцинство у нас. С правото си на "вето" за приемането на Турция в ЕС България увеличи и дипломатическата си тежест на международната сцена. Тези ползи биха били невъзможни, ако тя действаше самостоятелно в днешния глобализиран свят. Единственото полезно нещо, което България, притисната в клещите "Изток - Запад", може да направи, е да лобира за предложението на Русия на мястото на НАТО да се създаде "Колективна система за общоевропейска безопасност", която да отчита интересите и сигурността на всяка европейска страна. Дипломатическата софистика и надлъгване в Европа за извличане на едностранни ползи трябва да бъде заменена с искрена и честна политика на зачитане на взаимните интереси на всички страни и народи, след като живеем на един континент и на една планета. Няма как един народ или страна да бъдат излъгани или ограбени и това да не сложи траен негативен отпечатък на техните взаимоотношения. Това се потвърждава и от драматичната история на България, това обяснява традиционното положително отношение към Русия и неприязнените чувства към Турция; на това се дължи и подозрителното ни отношение към щедрите обещания от Запада, от когото България по-често е понасяла повече негативи, отколкото позитиви. Доверие лесно се губи и трудно се печели. А без доверие животът в една общност е невъзможен. Българският народ живя близо половин век в общността на социалистическите държави, сега е член на на ЕС и НАТО и има възможност помъдрял от горчивите поуки на историята да сравнява и да гради своето доверие към новите си съюзници и приятели.\nТагове: NATO, българия и нато, bulgarien - nato,\nИсландия и кризата


ADCOM E-Buletin #13\nе-бюлетин #13 - Януари 2007\n• Решения за широко-форматен копир\n• Бърз сублимационен печат на ниска цена\n• COLORVISION - PrintFIX Pro в два варианта\n• COLORSPAN - Diplaymaker 9840uv\n• INK TECHNOLOGIES Ltd. - Нови цени\nНека Новата 2007 година ви донесе крепко здраве, лични и професионални успехи. Нека новите промени, свързани с Европейското членство на България, доведат до по-добри условия за живот и бизнес в страната.\nСъдейки по обажданията и запитванията,. които получаваме след всеки нов брой на "e-бюлетина", разбирам, че сме ви от полза с предлаганата информация. Макар и "мъртав" сезон за технологични новости, ние сме подбрали за новото издание няколко новини, които биха представлявали интерес за вас.\nБлагодаря на всички, които ни писаха и изпратиха своите препоръки.\nРешения за широко-форматен копир\nMutoh Европа и SCP Software обявяват партньорство\nТези усилия за обединяване, са за да увеличат своя дял на CAD и други инжинерни услуги на пазара на ксерокопиране, като предлагат съвсем ново решение за отпечатване и копиране. Mutoh Europe и SCP Software Co. създадоха стратегическо партньорство фокусирано върху принтерите на Mutoh Drafstation RJ-900C и RJ-901C. Новото партньорство се състои в това Mutoh Europe да продава два специално създадени SCP софтуер пакета през своя оторизиран канал за EMEA партньори. DaylightRIP PS Mutoh Edition е самостоятелен RIP софтуер за растер и Postscript/PDF/EPS файлове, съдържащ драйвер за Mutoh Drafstation. Пре-дефинирани калибриращи профили и лесен за ползване калибриращ софтуер за генериране на допълнителни профили. Заедно с Mutoh Drafstation, DaylightRIP PS Mutoh Edition формира идеален тандем за по-високия клас CAD приложения. Colorado MX Mutoh Edition свързва Mutoh Drafstation с широко-форматни скенери, за да представят бързо и високо-качествено сканиране. Софтуерното решение поддържа Graphtec, VIDAR, Contex и Colortrac скенери и включва драйвери за Drafstation както и драйвери за черно/бял LED принтер, позволяващ на потребителя да отпечатва първокласни цветни и монохрамни копия. И за двата пакета софтуер ще има възможност за ъпдейд.\nБърз сублимационен печат на ниска цена\nПосредством Upgrade Kit последния модел CAD принтери на Mutoh се превръща в бърз и ефтин вариант за печат на трансферна хартия с дисперсни мастила. Само с 5900 Евро може да се оборудвате с машина, която печата до 37 м2/ч при ширина 1.08м. Максималната резделителна способност е 2880 dpi, но производствените режими са при 360 и 720 dpi и скорости между 9 и 18 м2/ч. Посредством рефилната система себестойността на отпечатък със средна наситеност върху 100 гр/м2 трансферна хартия може да бъде свалена до 1.5 Евро/м2. PostScript L3 RIP-софтуера позволява голяма гъвкавост в настойките, включително и стандартен полутоно растер, който симулира този при ситопечата и позволява управление на ъглите и линеатурата на растера. В началния комплект освен принтера и RIP-а е включени рефил касети 8 литра мастило и 100-метрова ролка с трансфертна хартия.\nСпектрофотометъра на Color Vision - PrintFIX Pro е с нова версия на софтуера и се предлага в два варианта\nЗа професионалистите и ентусиастите в цвета уреда се предлага в сомостоятелен вариант и в комбинация със Spyder 2 Pro като PrintFix Pro Suite на цена 599Евро или 499 Евро във вариант като самостоятелен уред..\nБазирайки се на последните спектро-технологии, PrintFIX PRO прецизно генерира с помоща на цветни таблици (150, 225 & 729 контрол\nни полета) в различни размери сега вече може да се генерират и добре балансирани в сивата гама профили. Това ще помогне не само при черно-белите отпечатъци, ни при черно бялата фотография с неутрални тонове.\nCOLORSPAN - Diplaymaker 9840uv\nНов модел UV-curable принтер за печат на плоскости\nВ края на 2006 г американският производител на широко-форматни принтери Colorspan направи първите инсталации на своя най-нов модел принтер DiplayMaker 9840UV, който работи с мастила, фиксируеми с UV светлина. Освен възможността за печат 2.5 м на твърди плоскости с дебелина до 70 мм ново при този модел е начина на подаване на медията.\nПосредством разделена на 15 зони, вакуумна транспортна лента има възможност да се печата на едно или повече малки или големи парчета от различен материал, като пластмаса, керамика, дърво, пенокартон и др. Естествено машината печата и на всички неспециализирани медии като PVC, винил, плат, хартия и др.\nРазделителната способност на главите в DiplayMaker 9840UV е 600x600dpi и постига максимална скорост на печат на плоски или ролни материали 75.4 м2/ч Малкият обем на капката - 25 pl позволява да се печатат финни изображения и плавни преливки.\nВажна особеност за серията DiplayMaker са вградените CCD камери, с помощта на които може да се правят настройки по сходимостта межу отделните глави и и цветове. Цветната камера разпознава запушени и/или изгоряли дюзи и машината може да компенсира до 10 бр. неработещи дюзи от всеки цвят. Мастилата SolaChrome UV имат много висока плътност и в следствие на това дават цветови нюанси както при 6-цветен печат и разходната норма е съответно с 30% по-ниска. Друга вжна характеристика на тези мастила е високата им пластичност, което позволява отпечатъците върху гъвкави медии да не се напукват при прегъване. Colorspan предлага няколко модела в средния клас за печат на плоскости DisplayMaker 72UVR, 72UVX и 98UVX, както и солвентните модели DisplayMaker 72si и 98si, които печатат със скорости до 60 м2/ч.\nINK TECHNOLOGIES Ltd. - Нови цени\nПрез изтеклата 2006 година английският производител на мастила Ink Technologies (ITL) откри офиси в Австралия и САЩ. Това помогна не само за увеличаване на обемите повече от два пъти, но и позволи да се оптимизират производствените мощности, което доведе до по ниска себестойност на продукцията.\nПо-ниските цени, които влизат в сила от януари месец 2007 г. не означават занижаване в качествените показатели.\nНапротив ITL бе сертифицирана по ISO 9001-2000 през началото на 2006,a вмомента е впроцес на сертифициране по ISO 14000, което е критерии за чисти и стриктно спазвани процеси по отношение на околната среда.\nНай-осезателен е спада в цените на Eco plus GFX мастилатa


Балерината Фео Мустакова посреща 100-годишнина с цигара в уста + фотогалерия - e-vestnik.bg\nБалерината Фео Мустакова посреща 100-годишнина с цигара в уста + фотогалерия\nБалерината Фео Мустакова посрещна своята 100-годишнина на специално тържество, организирано в Музикалния театър. Все така жизнена и с неизменната цигара в уста. Децата на поколения софиянци са преминали през нейната балетна школа във фамилната къща на бул. „Дондуков“. Там имаше истински малък свят на балета – стена с огледала и станок, задължителни пачки и и палци. И ако не ставаха балетисти и балерини, децата поне излизаха оттам с променена стойка, маниери и поглед към света.\nВ младостта си дъщерята на ген. Мустаков е българската звезда на парижките сцени – в знаменитите вариетета „Фоли Бержер“ и „Лидо“, работи с Фернандел и Жозефина Бекер. Става основателка и художествен ръководител на балетната трупа на Оперетатата. През последните десетилетиия е позабравена от медиите, но не и от хилядите деца, овладявали първите па на балета под напътствията на строгата балетмайсторка. Затова след спектакъла „Котките“, изигран в нейна чест, отново бе обсипана с аплодисменти и букети. Както някога.\nЕтикети: актриса, българите, театър, фотогалерия


Пак забрана за лова на глигани (вижте къде) - 24chasa.bg\nПак забрана за лова на глигани (вижте къде)\n25.10.2018 19:57; Девора Недялкова\nНаложена е нова забрана за лов диви прасета. Забранява се лова около зоната на КПП Кайнарджа. Зоната включва Силистренска област, Генерал Тошево, стопанствата около Тервел. Това става ясно от промяна на заповедта на министъра на земеделието Румен Порожанов.\nИзменението се налага по предложение на директора на агенцията по храните Дамян Илиев. (В кои зони няма да се ловува - виж списъка в изображението)\nИлиев предлага още в определени райони да се ловува индивидуално и групово, но без кучета.\nТака около Варна, Русе и Велико Търново се забранява на ловците да излизат на лов с кучетата.


Republic Apartment - НАЙ-НИСКИ ЦЕНИ от agoda.com\nулица Республики дом 188, Ленински, Тюмен, Русия, 625013 - Покажи на картата\nУдобно проектиран като за бизнесмени така и за почиващи туристи, Republic Apartment е идеално разположен в Тюмен - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nRepublic Apartment прави всичко възможно гостите да се почувстват удобно. Затова хотелът предоставя най-добрите услуги и удобства. Летищен трансфер, асансьор, превоз с микробус са само част от нещата, които отличават Republic Apartment от останалите хотели в града.\nАтмосферата на Republic Apartment се усеща във всяка стая. Удобства като отопление, бюро, телевизор с LCD/плазмен екран, сателитна/кабелна телевизия, хладилник са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. С перфектното си местоположение и несравними удобства, Republic Apartment е един чудесен избор в много отношения.